16 decembrie 2021

**Comunicat de presă**

**5,66 % rata şomajului înregistrat în evidenţele AJOFM Dolj în luna noiembrie 2021**

La sfârșitul lunii noiembrie 2021, rata șomajului înregistrat la nivelul judeţului Dolj a fost de 5,66 % corespunzătoare unui număr total de 15.112 şomeri, din care 6.446 femei.

Din totalul de 15.112 persoane înregistrate în evidențele AJOFM Dolj, 2.102 erau beneficiari de indemnizaţie de şomaj, iar 13.010 erau șomeri neindemnizați.

În ceea ce privește mediul de rezidență, 12.810 șomeri provin din mediul rural și 2.302 sunt din mediul urban.

Structura șomajului pe grupe de vârste se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 15.112 |
| < 25 ani | 1.505 |
| între 25-29 | 791 |
| între 30-39 | 2.388 |
| între 40-49 | 4.121 |
| între 50-55 | 3.201 |
| peste 55 ani | 3.106 |

Şomerii fără studii/cu nivel de instruire primar au ponderea cea mai mare în totalul şomerilor înregistraţi în evidenţele AJOFM Dolj (36.67%), urmaţi de cei cu nivel de instruire gimnazial (30.16%), iar 21.97 % au absolvit învăţământ liceal/postliceal. Șomerii cu nivel instruire profesional reprezintă 10.11 % din totalul șomerilor înregistrați, iar cei cu studii superioare au o pondere de 2.44 %.

Structura șomerilor înregistrați pe nivel de ocupabilitate, stabilit prin profilare, se prezintă astfel: 5.604 persoane foarte greu ocupabile, 6.319 greu ocupabile, 2.464 mediu ocupabile, iar 725 sunt persoane ușor ocupabile. Încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.

Mai multe informaţii privind situaţia statistică a şomajului la sfârșitul lunii iulie 2021 pot fi vizualizate accesând [www.anofm.ro](http://www.anofm.ro) / AJOFM Dolj , secțiunea Programe, statistici.

Agenţia Judeţeană pentru Ocuparea Forţei de Muncă Dolj